stanford-oval/wikipedia huggingface dataset:
הר קלירי
היסטוריה > מקור השם

הפסגה נקראת על שמו של פיטר קלירי (Peter Cleary), אשר שירת בחטיבה האנטארקטית של ניו זילנד מאז שנת 1978, ואשר עבד במסגרת תוכניות חקר של ניו זילנד ושל בריטניה, כמפעיל כלבים, ועסק בתמיכה לוגיסטית.
הערות שוליים

1 2 3 4 5 6  מידע גאוגרפי והיסטורי
1 2  הרי אנטארקטיקה לפי גובהם
↑  לפי מקור אחר, הפסגה היא ההר ה-1,793 בגובהו באנטארקטיקה.
| רכס קירקווד |
| --- | --- | --- |
| ההרים העיקריים ברכס קירקווד | הר אנדוור • מסיב אנדוור • גאוס • צ'טווינד • קלירי • קריק • שולדר |  |
| קרחונים | הדבלום • מוסון • פריי |  |
| קרחוני הדום | אואטס |  |
| רכסים | רכס בולפינץ' • רכס קצ'ם |  |
הר וילבר (אלסקה)

ערך זה עוסק בהר ברכס פיירווד'ר במדינת אלסקה שבארצות הברית. אם התכוונתם למשמעות אחרת, ראו .
| --- | --- |

הר אורוויל והר וילבור
 מידע כללי
 על שם:  וילבר רייט 
 גובה:  3,138 מ' 
 מדינה:  ארצות הברית 
 מיקום:  מחוז הונה-אנגון, ארצות הבריתארצות הברית
 רכס הרים:  רכס פיירווד'ר 
 קואורדינטות:  58°44′24″N 137°19′08″W﻿ / ﻿58.74°N 137.319°W﻿ / 58.74; -137.319
  (למפת אלסקה מוגדלת) ג'ונו אנקורג' פיירבנקס סיטקה קטצ'יקן אנאלסקה בארו נום קוצביו קנדה רוסיה האוקיינוס השקט ים ברינג ים צ'וקצ'י ים בופורהר וילבר(למפת אלסקה רגילה) ג'ונו אנקורג' פיירבנקס סיטקה קטצ'יקן אנאלסקה בארו נום קוצביו קנדה רוסיה האוקיינוס השקט ים ברינג ים צ'וקצ'י ים בופורהר וילבר(למפת יוקון רגילה) וייטהורס דוסון סיטי ווטסון לייק אלסקה הטריטוריות הצפון-מערביות  קולומביה הבריטית ים בופורהר וילבר(למפת יוקון מוגדלת) וייטהורס דוסון סיטי ווטסון לייק אלסקה הטריטוריות הצפון-מערביות  קולומביה הבריטית ים בופורהר וילבר
 
הר וילבר או הר וילבור (באנגלית: Mount Wilbur) הוא פסגה גבוהה ברכס פיירווד'ר, באזור הדרומי ביותר של הרי סנט אליאס, במדינת אלסקה שבארצות הברית.
גובהה של הפסגה 3,298 מטרים מעל פני הים.
הפסגה ממוקמת 22 קילומטרים דרומית-מזרחית מהר פיירווד'ר; 13 קילומטרים צפונית-מערבית להר קריון.
הפסגה ממוקמת בשטחו של הפארק הלאומי גליישר ביי.
אף כי הפסגה אינה גבוהה באופן יחסי להרים סביבה, בשל קרבתה לחוף הים, היא מתנשאת מעל סביבתה ובולטת בשל כך. הפסגה מתנשאת לגובה של 1,208 מטרים מעל סביבתה. היא ממוקמת 7 קילומטרים מחוף הים במפרץ ליטויה, שמדרום-מערב לפסגה.
היסטוריה > מקור השם

הפסגה היא הגבוהה בין שתי פסגות סמוכות, הר וילבור, והר אורוויל - שניהם נקראים על שמם של האחים רייט; ההרים נקראו על שמם, מאחר שהמצאת המטוס אפשרה את התפתחות אלסקה.
היסטוריה > הטיפוס על הפסגה

הראשונים שטיפסו לפסגת ההר היו ד. ג'ונס ( D. Jones), סי. גרהרט ( C. Gerhardt) ו- סי. מקיבן (C. McKibben) בשנת 1975.
הערות שוליים

1 2 3 4 5  מידע גאוגרפי והיסטורי
↑  לפי מקור אחר גובהו של ההר 3,138 מטרים מעל פני הים
↑  מידע גאוגרפי
↑  מידע על מקור שם ההר
↑  סיבת מתן שם ההר
הרטמוט בריזניק

הרטמוט בריזניק (בגרמנית: Hartmut Briesenick; ‏7 במרץ 1949 - 8 במרץ 2013), היה אתלט עבר מזרח גרמני. הוא בעל מדליית ארד אולימפית, פעמיים ברציפות אלוף אירופה (1971 ו-1974) ו-3 פעמים ברציפות אלוף אירופה באולם (1970, 1971 ו-1972) בהדיפת כדור ברזל.
ביוגרפיה

בריזניק נולד בלוקנוולדה, ברנדנבורג. הוא התאמן במועדון הספורט של דינמו ברלין, בהדרכתו של וילי קולינג.
באליפות אירופה באתלטיקה באולם שנערכה בבלגרד, לשעבר יוגוסלביה במרץ 1969 זכה בריזניק במדליית כסף בהדיפת כדור ברזל בתוצאה של 19.19 מטר.
באליפות אירופה באתלטיקה באולם שנערכה בווינה, אוסטריה במרץ 1970 זכה בריזניק במדליית זהב בהדיפת כדור ברזל בתוצאה של 20.22 מטר. באוניברסיאדה שנערכה בטורינו, איטליה באוגוסט אותה שנה, הוא זכה במדליית זהב בהדיפת כדור ברזל בתוצאה של 19.97 מטר.
באליפות אירופה באתלטיקה באולם שנערכה בסופיה, בולגריה במרץ 1971 זכה בריזניק במדליית זהב בהדיפת כדור ברזל בתוצאה של 20.19 מטר.
ביוגרפיה > אלוף אירופה

באליפות אירופה באתלטיקה שנערכה בהלסינקי, פינלנד באוגוסט אותה שנה הוא זכה במדליית זהב בהדיפת כדור ברזל בתוצאה של 21.08 מטר, לפני בן ארצו היינץ יואכים רוטנבורג (20.47 מטר) וולדיסלב קומר מפולין (20.04 מטר).
באליפות אירופה באתלטיקה באולם שנערכה בגרנובל, צרפת במרץ 1972 זכה בריזניק במדליית זהב בהדיפת כדור ברזל בשיא תחרות חדש של 20.67 מטר.
ביוגרפיה > מדליה אולימפית והישג השנה בעולם

באולימפיאדת מינכן (1972) זכה בריזניק במדליית ארד בהדיפת כדור ברזל בתוצאה של 21.14 מטר, אחרי ולדיסלב קומר שקבע שיא אולימפי חדש של 21.18 מטר וג'ורג' וודס מארצות הברית (21.17 מטר). בתחרות שנערכה בפוטסדאם, אותה שנה הוא קבע את הישג השנה בעולם, 21.54 מטר.
באליפות אירופה באתלטיקה שנערכה ברומא, איטליה 1974 זכה בריזניק במדליית זהב בהדיפת כדור ברזל בתוצאה של 20.50 מטר, לפני ראלף רייכנבאך ממערב גרמניה (20.38 מטר) וג'ף קייפס מבריטניה (20.21 מטר).
בשנת 1978 פרש בריזניק מספורט תחרותי והחל לאמן נוער בקבוצתו.
בשנת 1984 נישא בריזניק לאילונה סלופיאנק, אלופה אולימפית (מוסקבה 1980) ושיאנית העולם בהדיפת כדור ברזל.
שיאים אישיים

הדיפת כדור ברזל: 21.67 מטר (1973)
הערות שוליים

↑  European Championships (Men), www.gbrathletics.com
| --- | --- |
בקרת זהויות :  World Athletics: 14351156
הר וילבר (אנטארקטיקה)

ערך זה עוסק בהר בהרי רוסון, בשטח חסות רוס, שבאנטארקטיקה. אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 מיקום:  אזור הברית האנטארקטית,
 רכס הרים:  הרי המלכה מוד 
 קואורדינטות:  86°58′00″S 152°37′01″W﻿ / ﻿86.9667°S 152.617°W﻿ / -86.9667; -152.617
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר וילבר(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר וילבר
 
הר וילבר (באנגלית: Mount Wilbur) הוא הר בהרי רוסון, בהרי המלכה מוד, באזור חוף אמונדסן של שטח חסות רוס, שבאנטארקטיקה.
ההר ממוקם 3.2 קילומטרים ממזרח להר ויבר.
ההר ממוקם במוצאו של קרחון סקוט.
היסטוריה > גילוי ומיפוי ההר

ההר התגלה על ידי הקבוצה הגאולוגית של משלחת בירד לחקר אנטארקטיקה; הקבוצה, בהנהגתו של קווין בלקברן (Quin Blackburn), הגיעה אל ההר בדצמבר 1934.
היסטוריה > מקור השם

ריצ'רד בירד נתן להר את שמו.
ההר נקרא על שמו של קרטיס ד. וילבר (Curtis D. Wilbur), שר הצי של ארצות הברית בין השנים 1925–1929.
הערות שוליים

↑  גאזט השמות האנטארקטיים הרשמי של ארצות הברית
1 2 3 4 5 6 7 8  מידע גאוגרפי והיסטורי
גבי קאסאדסי

| --- | --- |

 לידה:  9 באוגוסט 1901 מרסיי, צרפת 
 פטירה:  12 בנובמבר 1999 (בגיל 98) פריז, צרפת 
 שם לידה:  Gaby L'Hôte 
 מקום קבורה:  Recloses 
 מוקד פעילות:  צרפת 
 מקום לימודים:  הקונסרבטואר של פריז 
 סוגה:  מוזיקה קלאסית 
 שפה מועדפת:  צרפתית 
 כלי נגינה:  פסנתר 
 חברת תקליטים:  Vox Records, Columbia Masterworks, פיליפס רקורדס 
 בן או בת זוג:  רובר קאסאדסי (1921–?) 
 צאצאים:  ז'אן קאסאדסי, Guy Casadesus, Thérèse Casadesus 
 
גבי קסאסדסי (בצרפתית: Gaby Casadesus;‏ 9 באוגוסט 1901 – 12 בנובמבר 1999) הייתה פסנתרנית ומורה צרפתיה, אשתו של הפסנתרן הצרפתי המפורסם רובר קאסאדסי ואמו של הפסנתרן ז'אן קאסאדסי.
ביוגרפיה

גבי, ל'אוטה בשם נעוריה, למדה בקונסרבטואר של פריז אצל לואי דיאמר ומרגריט לונג וזכתה בפרס הראשון לפסנתר בגיל 16. בהזדמנות זו היא התוודעה אל קלוד דביסי, שהיה השופט באחת התחרויות שבהן השתתפה. בשנת 1923 זכתה בפרס פאז'ה, שהיה הפרס היוקרתי ביותר בצרפת שנשים יכלו לזכות בו בשנים ההן.
בשנת 1921 נישאה לפסנתרן רובר קאסאדסי וייסדה עמו את דואו רובר וגבי קאסאדסי, שהרבה לבצע ולהקליט יצירות מן הרפרטואר לארבע ידיים. גבי הייתה שם סולנית ידועת-שם. היא הכירה את מוריס ראוול, גבריאל פורה, פלורן שמיט ומוריץ מושקובסקי, ועזרתם תרמה לפרשנויותיה. הרפרטואר שלה כלל גם את פליקס מנדלסון, שאת ביצועי יצירותיו קידמה בהצלחה, ויצירות של מלחינים מתקופת הבארוק.
גבי קאסאדסי לימדה בארצות הברית, בסמינר הקיץ של אוניברסיטת מוצרטיאום בזלצבורג, ב"סקולה קאנטורום" בפריז, באקדמיה על שם מוריס ראוול בסן-ז'אן דה לוז ובקונסרבטוריון האמריקאי בפונטנבלו. בין תלמידיה הנודעים דונה אמאטו, דויד דבו ורודי טות'.
בשיתוף עם גראנט יוהנסן ואודט ואלאברג וורצבורגר ייסדה גבי קאסאדסי את תחרות הפסנתר הבינלאומית של שם רובר קאסאדסי בקליבלנד, אוהיו.
כתבים

הוצאות רבות-ערך של יצירות לפסנתר מאת ראוול ודביסי,
ספר על טכניקת פסנתר (עם פיליפ לאסר), Ma technique quotidienne (פריז, 1992)
ספר זכרונות (עם ז'קלין מולר) Mes noces musicales (פריז, 1989)
הערות שוליים

↑  צ'ארלס טימברל, "גבי קאסאדסי", מילון גרוב למוזיקה ומוזיקאים אונליין
↑  צ'ארלס טימברל, שם
| --- | --- |
בקרת זהויות :  NLI: 987007273161505171  PLWABN: 9810531614505606  BIBSYS: 5055936  BNE: XX880427  BnF: cb13892229k (data)  CiNii: DA07334729  GND: 119008238  ISNI: 0000 0001 0872 6015  LCCN: n82136829  LNB: 000064824  MusicBrainz: 3c2194bf-04d3-4dfe-b925-10304f26baaa  NKC: jx20110117004  NTA: 102612811  SELIBR: 211002  SNAC: w6bz6rpx  SUDOC: 02982303X  VIAF: 14957770   WorldCat (עם VIAF): 14957770
גבי שדה

| --- | --- |
אין תמונה חופשית
 לידה:  12 בפברואר 1952 (בן 72) בוקרשט, הרפובליקה העממית הרומנית 
 מוקד פעילות:  ישראל 
 סוג קול:  טנור 
 
גבריאל (גבי) שדה (נולד ב-12 בפברואר 1952) הוא זמר אופרה ישראלי.
ביוגרפיה

נולד בבוקרשט בירת רומניה, בנם של שלמה (מוני) ועמליה שרגסקו, שהיו זמרי אופרה. בגיל שש החל לנגן בצ'לו. בשנת 1964, בהיותו בן 12, עלה לישראל עם אמו ואחותו, סנדרה שדה. אביו נותר לשנה נוספת בכלא ברומניה בשל סחר בלתי חוקי בתרופות. תחילה הם התגוררו במעברת בת ים, וכעבור שנתיים עברו לגבעת עלייה ביפו. הוא מכר את הצ'לו ובמקומו קנה גיטרה. הוא התגלה בתוכנית הרדיו "תשואות ראשונות", והופיע בקטעי מוזיקה בערבי הראיונות של שמואל שי.
שדה שירת בלהקת גייסות השריון והשתתף בתוכניתה "שיר–יון–הרצל", שעלתה בשנת 1973 ועסקה בתולדות הציונות. בלהקה שירתה לצדו הזמרת עירית בולקא, שהייתה חברתו לחיים.
לאחר שחרורו השלים שדה תואר ראשון במדעי החברה באוניברסיטת תל אביב והמשיך באקדמיה למוזיקה, שם למד פיתוח קול אצל מיצי לוקר. בשנת 1976 השתתף במופע "במדינת הגמדים" שכלל שירי ילדים קלאסיים בביצועים חדשים. באותה שנה הוא השתתף בשתי תוכניות של "המנגינה לעולם נשארת" שהופקו ב"קול ישראל". השתתף בלהקת הייצוג של פסטיבל הזמר החסידי. הוא ניסה להקים צמד עם הזמרת דורית פן, יוצאת להקת הנח"ל. הרעיון לא הבשיל, אך בשנת 1978 נישאו השניים. בעקבות המלצת הזמר רפאל אריה נסע ללימודי אופרה בבית ספר גילדהול למוזיקה ודרמה בלונדון. השלים לימודי פיתוח קול אצל לוצ'יאנו פאבארוטי.
עם שובו ארצה הופיע במחזמר "גברתי הנאווה". מאז הקמת האופרה הישראלית החדשה שדה הוא מכוכבי הבית שלה וגילם תפקידים רבים. במשך כעשרים וחמש שנה הופיע בהפקות רבות של בתי האופרה המובילים בעולם. בשנת 1995 השתתף בישראל במופע "שלושת הטנורים" עם דודו פישר ויבגני שפובלוב.
בשנת 2004 נבחר לזמר השנה באירופה.
בתחילת העשור השני של המאה ה-21 החליט שדה לצמצם את הופעותיו בעולם ולהתמקד בישראל. הוא עורך מופעי שירה קלאסית בציבור. כמו כן הוא עורך בישראל סדנאות לפיתוח קול ומלמד פיתוח קול באקדמיה לאמנויות המופע. בשנת 2013 העלה את המופע "מבת ים ללה סקאלה", בבימויו של משה בקר.
חיים אישיים

מתגורר בתל אביב. נשוי למעצבת האופנה דורית שדה ואב למיקה שדה ולאורי, הלומד
מוזיקה בלונדון.
תפקידיו באופרה הישראלית

נישואי פיגארו: דון בזיליו; דון קורציו (1987)
לה טרוויאטה: גסטון (1987) ג'רמונט (1987; 1989; 1991)
שיקוי האהבה: נמורינו (1987; 1988; 1989)
לה בוהם: רודולפו (1987; 1989)
עלייתה ונפילתה של העיר מהגוני : ג'ים מהוני (1987)
פאוסט: פאוסט (1990; 1992)
החטיפה מן ההרמון: פדרילו (1990)
הכלה המכורה: יניק (1991)
בוריס גודונוב: גריגורי (1994)
יוסף: יוסף (1995)
סיפורי הופמן: הופמן (1996)
טוסקה: קוורדוסי (1999)
אלפא ואומגה: אלפא (2001)
אותלו: הפסטיבל הבינלאומי לאופרה בקיסריה (2001)
אנדרה שנייה: אנדראה שנייה (2002)
מסע אל תום האלף: בן עטר (2005)
שמשון ודלילה: שמשון (2005)
הטריטיקו - הגלימה: לואיג'י (2007)
ברנרד לובל

| --- | --- |

 לידה:  31 באוגוסט 1913 אולדלנד קומון, הממלכה המאוחדת 
 פטירה:  6 באוגוסט 2012 (בגיל 98) Swettenham, הממלכה המאוחדת 
 שם לידה:  Alfred Charles Bernard Lovell 
 ענף מדעי:  אסטרונומיה 
 מקום לימודים:  King's Oak Academy  אוניברסיטת בריסטול 
 מוסדות:  אוניברסיטת מנצ'סטר 
 תלמידי דוקטורט:  Gerald Hawkins, Rod Davies, John Clegg 
 פרסים והוקרה:  מדליית דלטון (2009)  הרצאת גאטרי (1962)  מדליית בנג'מין פרנקלין (1980)  מדליית זהב של החברה המלכותית לאסטרונומיה (1981)  פרס ומדליית גאבור (1954)  המדליה המלכותית (1960)  Knight Bachelor  קצין במסדר האימפריה הבריטית  עמית החברה המלכותית 
 צאצאים:  Bryan Lovell 
 
אלפרד צ'ארלס ברנרד לובל (אנגלית: Sir Alfred Charles Bernard Lovell;‏ 31 באוגוסט 1913 - 6 באוגוסט 2012) היה פיזיקאי ואסטרונום בריטי מחלוצי חקר הקרינה הקוסמית.
אודות

נולד בעיירה אולדלנד קומון שליד בריסטול באנגליה. למד ב-Kingswood grammar school ואחר כך למד פיזיקה באוניברסיטת בריסטול וסיים תואר ראשון בשנת 1934 ובשנת 1936 קיבל דוקטורט. במהלך מלחמת העולם השנייה היה בצוות שעבד על פיתוח מערכות מכ"ם בעבור כלי טיס.
בשנת 1945, לאחר המלחמה היה לובל מחלוצי חקר הקרינה הקוסמית. הוא ייסד את מצפה הכוכבים ג'ודרל בנק, אשר עשה שימוש בטכנולוגיות שפותחו במהלך המלחמה לזיהוי כלי טיס.
זכה בפרס המדליה המלכותית לשנת 1960. בשנת 1961 מונה לקצין במסדר האימפריה הבריטית. היה חבר האקדמיה המלכותית השוודית למדעים. בשנת 1937 נישא למרי ג'ויס צ'סטרמן ולזוג שלוש בנות ושני בנים.
מספריו

Lovell, Bernard, Our Present Knowledge of the Universe, Manchester University Press, UK (1967)
גארי נוויל

גארי אלכסנדר נוויל (באנגלית: Gary Alexander Neville; נולד ב-18 בפברואר 1975) הוא כדורגלן עבר אנגלי. נוויל שיחק בעמדת המגן הימני והיה גם קפטן קבוצת מנצ'סטר יונייטד.
קריירה

נוויל התחיל את הקריירה שלו ככדורגלן בוגר בפרמייר ליג כקשר אחורי במועדון הכדורגל מנצ'סטר יונייטד בשנת 1994. מאוחר יותר הוסט לתפקד כמגן ימני. משנה זו והלאה שימש נוויל כשחקן קבוע בהרכב של מנצ'סטר.
משחק הבכורה שלו בנבחרת אנגליה בכדורגל נערך ב-1994 במסגרת משחק ידידות נגד יפן. במסגרת הנבחרת השתתף נוויל ביורו 1996, מונדיאל 1998, יורו 2000, יורו 2004 ובמונדיאל 2006. נוויל החמיץ את טורניר מונדיאל 2002 כיוון ששבר את רגלו באותה עונה.
גארי הוא אחיו הגדול של שחקן הכדורגל פיליפ נוויל. השניים שיתפו פעולה במנצ'סטר יונייטד ובנבחרת אנגליה וכיוון ששניהם שיחקו באותה עמדה, לא פעם מצאו עצמם נאבקים זה בזה על מקום בהרכב הפותח.
משחקו האחרון של נוויל בקריירה היה בניצחון 2 : 1 על וסט ברומיץ' אלביון ב-1 בינואר 2011. ב-2 בפברואר הודיע על פרישה ממשחק פעיל, לאחר קריירה שנמשכה כ-20 שנים.
מאז פרישתו משמש כפרשן בטלוויזיה. כמו כן, משמש כיום כעוזר מאמן נבחרת אנגליה בכדורגל, כאשר תפקידו מתרכז בשיפור הקשר שבין השחקנים למאמן.
ב-2 בדצמבר 2015 נוויל מונה למאמן ולנסיה עד סוף העונה, אחיו פיל גם נכלל בצוות האימון. ב-30 במרץ 2016 פוטר מתפקידו.
גבי קדוש

ערך זה עוסק באיש עסקים ישראלי. אם התכוונתם לרב המועצה המקומית בני שמעון, ראו .
גבריאל (גבי) קדוש (נולד ב-11 בנובמבר 1953, ד' בכסלו ה'תשי"ד) הוא איש ניהול ישראלי. שימש כראש העיר השביעי של אילת, בשנים 1993–2003.
ביוגרפיה

קדוש נולד במושב רינתיה למאיר ואסתר,  יהודים יוצאי מרוקו, ממקימי המושב.
קדוש נשוי ואב לשניים.
הוא סיים לימודיו בפנימייה הצבאית "אונים". עם סיום הלימודים התגייס לצה"ל והתנדב לשרת בסיירת חרוב, סיירת שהשתייכה לפיקוד מרכז, וקיימה מרדפים אחרי מחבלים בשטחי בקעת הירדן. השתחרר ב־1974, לאחר מלחמת יום-הכיפורים, והגיע לאילת בעקבות אביו שהתגורר בעיר משנת 1964 הודות לעבודתו בחברת "מקורות".
ב-1979 סיים קדוש את לימודיו בתחום התיירות ולימודי ידיעת הארץ, עסק בהדרכת תיירים, ומילא תפקידי ניהול בבתי מלון. הקים וניהל את עמותת התיירות באילת, את עמותת "נווה מדבר" באמצעותה נבנו שכונת מגורים באילת, וכיהן כנשיא רוטרי.
בין השנים 1986–1989 כיהן כסגן ראש עיריית אילת, ממונה על השירותים העירוניים ויו"ר ועדת תחבורה.
ב-11 בנובמבר 1993 נבחר לראשות העיר אילת. במהלך כהונתו שם דגש רב על קידום נושא החינוך בעיר, והיה ממקימי קמפוס בן-גוריון, האוניברסיטאות באילת. העיר קיבלה את פרס החינוך הארצי לשנת 2003. במהלך כהונתו השנייה, קידם קדוש את רעיון הקזינו באילת, בשיתוף מפעל הפיס
בנובמבר 2003 סיים קדוש את כהונתו השנייה כראש העיר אילת.
לאחר ניצחונו של בנימין נתניהו בבחירות 2009, מונה קדוש לשמש בסגל משרד ראש הממשלה, כיועץ ראש הממשלה לענייני התיישבות, במקביל לתפקידו זה, בשנת 2011 מונה ליועץ פוליטי של נתניהו.
בהמשך עבר קדוש לחריש והתמודד בבחירות 2018 על ראשות המועצה המקומית, וזכה ב-10% מהקולות.
בשנת 2021 התמודד מול אלי לנקרי על ראשות עיריית אילת, אך לא נבחר.  הוא התמודד פעם נוספת בבחירות 2024.
הוא מנהל חברת קיי. אר. קאפיטל גרופ בע"מ.
ספרים שפרסם

לא נולדתי לאמא פולנייה, הוצאת משכל (חמד וידיעות אחרונות)
תפקידים שמילא

ראש העיר אילת 1993–2003
יו"ר דירקטוריון החברה הכלכלית לאילת 1993–2003
יו"ר קרן אילת לחינוך, תרבות ואומנות 1993–2003
יו"ר העמותה לקידום ופיתוח התיירות באילת 1993–2003
יו"ר ההנהלה הציבורית של פסטיבל "ג'אז בים האדום" 1993-2003
חבר דירקטוריון בית הספר הממשלתי למלונאות – תדמור 1989–1992
חבר דירקטוריון חברת "תמנע" 1987-1990
חבר דירקטוריון החברה לפיתוח חוף אילת 1993–2003
חבר דירקטוריון חברת מבני תעשייה 1987–1990
יועץ ראש הממשלה לענייני התיישבות 2010 -
יועץ פוליטי של ראש הממשלה 2011 -
הערות שוליים

↑  רינה פטילון, גבי קדוש: "לחריש יש את כל הנתונים להצליח למעט נתון אחד, אין לה ראש עיר מקצועי", 9 במאי 2018, באתר חריש סיטי.
↑  גבי קדוש, שנכשל בבחירות בחריש, יתמודד על ראשות העיר אילת
↑  מאיר אוחיון, ראש עיר חדש לאילת: המועמד של נתניהו הפסיד בבחירות, באתר ynet, 11 באוגוסט 2021
הספרייה הציבורית של תל מונד

| --- | --- |

 מיקום:  הדקל 46 
 תאריך ייסוד:  1972 
 קואורדינטות:  32°15′11″N 34°55′05″E﻿ / ﻿32.252987421671°N 34.917983878381°E﻿ / 32.252987421671; 34.917983878381
 https://telmond.libraries.co.il/
  מפת מיקום  מפה דינמית   (למפת נתניה מוגדלת) הספרייה הציבורית של תל מונד(למפת נתניה רגילה) הספרייה הציבורית של תל מונד(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום הספרייה הציבורית של תל מונד(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום הספרייה הציבורית של תל מונד  he הספרייה הציבורית של תל מונדמפת  __ תל מונד (in English: Tel Mond) [‌השרון (in English: Sharon plain)‌]מצפון, ממזרח ודרום: __ מועצה אזורית לב השרון (in English: Lev HaSharon Regional Council) ממערב: __ מועצה אזורית חוף השרון (in English: Hof HaSharon Regional Council), __ אבן יהודה (in English: Even Yehuda) מדרום: __ מועצה אזורית דרום השרון (in English: Drom HaSharon Regional Council) tabBackground:;tabBorder:#aaa;defaultTab:0;
 
הספרייה הציבורית ע"ש בטי ואלכס שאונבוים בתל מונד היא הספרייה המרכזית של המועצה המקומית תל מונד. אוסף הספרייה כולל ספרים בעברית, אנגלית ורוסית. הספרייה נגישה לכלל המוגבלים כולל לקויי שמיעה וקיים בה לרשות הציבור "לולאת שמע" ללקויים בשמיעה. הספרייה מחולקת לחללים שונים, עולם הילדים (טף, ילדים, נוער ומתבגרים), חדר עיון וספרות יפה. הספרייה מאפשרת גישה למאגרי מידע מתחומים שונים. קטלוג הספרייה נגיש באופן מקוון באתר הספרייה. בספרייה מחשבים לשימוש הקהל, הספרייה מספקת שירותי העתקות בתשלום.
היסטוריה

הספרייה הציבורית ע"ש בטי ואלכס שאונבוים תל מונד נוסדה בשנת 1972 והייתה משותפת לשתי מועצות, מועצה מקומית תל מונד ומועצה אזורית הדר השרון (כיום לב השרון). את יוזמת הקמת הספרייה הגתה הגברת שריר גלילה מנהלת הספרייה לשעבר.
בהיעדר תקציב הקמה, מוקמה הספרייה בתחילה בכיתות בית הספר היסודי שהיה בשטח בית הספר האזורי והתפנו בו כיתות עקב הרפורמה בחינוך שקבעה כי בתי הספר היסודיים יהיו עד כיתות ו' ולא עד ח'. לספרייה הוקצו שתי כיתות ומרפסת ששימשה כמחסן.
במשך השנים גדל האוסף ולספרייה נוסף מבנה ששימש בעבר כמחסן כלים לבית הספר. לאחר מכן שימש כספריית ילדים, וקיים פעילות להכרת הספרייה, התקיימו שיעורים בהיסטוריה ובמדעים ובהפסקות היו מחליפים ספרים ועוזרים בסידור מדפי הספרייה.
במהלך השנים גדל מספר התושבים וכך גם אוסף הספרייה גדל.
בשנת 1990 הגיעה משלחת מסרסוטה שבפלורידה, שהפכה לעיר התאומה של תל מונד. בטי ואלכס שאונבוים החליטו לתרום סכום כסף כדי לבנות ספרייה במרכז היישוב שתיתן מענה לבתי הספר ולקהילה.
בשנת 1992 עברה הספרייה למשכנה הנוכחי.
ייחודה של הספרייה

הספרייה הציבורית בתל מונד מתייחדת בכך שהיא משמשת שלושה סוגים של בתי ספר: ספריית בתי ספר יסודיים, ספרייה לחטיבה ותיכון וכן ספרייה ציבורית לתושבי המועצה האזורית. מודל זה מחייב הערכות מיוחדת של הספרייה, החל מאוסף הספרים, רכישת מאגרי מידע, שירותי צוות ספרנים ושעות פתיחה שונות.
פעילויות

בספרייה מתקיימות פעילויות תרבותיות לילדים ולמבוגרים: שעות סיפור לילדים, חוגים לכתיבה יוצרת, חוג קוראים למבוגרים, מפגשי סופרים לתלמידי בתי הספר, מפגשי סופרים למבוגרים והרצאות שונות.
במסגרת פעילויות משותפות בין הספרייה לבין בתי הספר:
מפגשי סופרים עם תלמידים.
הרצאות לבתי הספר בנושאים שונים.
הקרנת סרטים בנושאים לימודיים.
מפגשים להכרה ולשימוש בספרייה לכיתות א'-ב'.
ליווי תלמידי התיכון בעבודות חקר בפסיכולוגיה ובהיסטוריה.
שעת סיפור והפעלה.
סדנת כתיבה יוצרת למבוגרים.
מפגשי "מדברים על ספרים": הרצאה ודיון אודות ספר נבחר אחת לחודש.
מרכז למידה לתלמידי כיתות א'-ו' המתקשים בלימודים. מתנדבים בקרב המבוגרים והתלמידים מלמדים שיעורים פרטניים אלו. השיעורים מתקיימים בכל יום אחר הצהריים בשעות פעילות הספרייה, בחדר העיון.
חודש הקריאה ושבוע הספר המתקיימים בכל שנה בתאריך המוגדר.
הערות שוליים

↑  הדר השרון שלנו גוש תל מונד, המועצה האזורית הדר השרון: ספר מקומי, 1972
חדר עיון
חלק מאוסף ספרי הטף
עמדות מחשב בעולם הילדים
שעת סיפור בספרייה
ג'יימס וורד (פסיכולוג)

| --- | --- |

 לידה:  27 בינואר 1843 האל, הממלכה המאוחדת 
 פטירה:  4 במרץ 1925 (בגיל 82) קיימברידג', הממלכה המאוחדת 
 מקום לימודים:  פיצוויליאם קולג'  טריניטי קולג'  Mostyn House School 
 מוסדות:  אוניברסיטת קיימברידג' 
 תלמידי דוקטורט:  פרדריק בארטלט 
 פרסים והוקרה:  עמית האקדמיה הבריטית 
 בן או בת זוג:  מארי ג'יין וורד 
 
ג'יימס וורד FBA (באנגלית: James Ward; ‏27 בינואר 1843 – 4 במרץ 1925) היה פסיכולוג ופילוסוף אנגלי, חבר בקבוצת "שליחי קיימברידג'" (אנ'). נשא את הרצאות גיפורד באוניברסיטת אברדין בשנים 1896–1898.
חייו

בצעירותו למד בגרמניה ועסק בתאולוגיה, בפילוסופיה ובחקר הפיזיולוגיה, אך ב-1880 חזר לבריטניה ועבר לעסוק בפסיכולוגיה בקיימברידג'.
וורד כתב את ההגדרה לערך "פסיכולוגיה" במהדורה התשיעית של אנציקלופדיה בריטניקה, שהשפעתה הייתה רבה, ובה הדגיש את הקשב האקטיבי של נפש האדם אל סביבתו.
גישתו הפילוסופית הייתה פנפסיכיזם, והוא התנגד למטריאליזם ולדואליזם.
בין תלמידיו היו הפילוסופים ג. א. מור וברטראנד ראסל.
אשתו מארי וורד הייתה מרצה בתחום האתיקה וסופרג'יסטית בריטית ידועה.
הערות שוליים

↑  הערך פסיכולוגיה במהדורה התשיעית של אנציקלופדיה בריטניקה, 1902
| --- | --- |
בקרת זהויות :  NLI: 987007463439605171  BnF: cb107351234 (data)  CiNii: DA01948444  GND: 1037193148  ICCU: RT1V048815  ISNI: 0000 0000 8111 8975  LCCN: n50021706  LNB: 000013575  NTA: 161574130  SNAC: w6g73v76  SUDOC: 061553549  VcBA: 495/157666  VIAF: 32359835   WorldCat (עם VIAF): 32359835
הפועל נתניה

ערך זה עוסק בקבוצת כדורגל ישראלית. אם התכוונתם לקבוצת כדוריד ישראלית, ראו .
| --- | --- |
 שם מלא:  מועדון כדורגל הפועל נתניה
 תאריך ייסוד:  1937
 תאריך פירוק:  15 באוקטובר 1982
 אצטדיון:  אצטדיון הפועל, נתניה
 
הפועל נתניה הייתה קבוצת כדורגל ישראלית מהעיר נתניה. הקבוצה אירחה את משחקי הבית שלה באצטדיון הפועל בנתניה. הקבוצה התפרקה בשנת 1982.
היסטוריה

הפועל נתניה נוסדה בשנת 1937 והמשחק הראשון שלה התקיים ב-6 בפברואר נגד הפועל כפר יונה והסתיים בתיקו 1:1. ככל הנראה הקבוצה עברה מספר גלגולים עד שנוסדה שוב ב-1948 לאחר הקמת מדינת ישראל.
לאחר הקמת ה"ליגה המיוחדת" שהיוותה את הליגה השנייה בישראל, בעונת 1949/1950, שיחקה הקבוצה בבית השומרון וסיימה במקום התשיעי אך המשיכה לליגה ב' (הליגה השנייה דאז) בעונת 1951/1952 שם סיימה במקום הרביעי. עונה לאחר מכן סיימה במקום השישי, ובעונת 1954/1955 סיימה במקום האחרון בבית הצפון בליגה ב' והמשיכה בליגה ב' כאשר ליגה א' הפכה להיות ליגת המשנה, והליגה הלאומית נוסדה. בעונת 1959/1960 שיחקה שוב בליגת המשנה - ליגה א' אך נשרה תוך עונה בלבד. כמה עונות לאחר מכן הצליחה שוב לעלות לליגה א', והפעם הצליחה להישאר בעונת 1964/1965 מהמקום ה-11 בליגה. בהמשך ביססה את מעמדה בליגת המשנה והפכה לקבוצת אמצע טבלה בליגה זו. ב-1971/1972 ירדה שוב לליגה השלישית אך חזרה כעבור 2 עונות. ההישג הגדול שלה היה בעונת 1974/1975 בליגת המשנה, כאשר סיימה במקום הרביעי בליגה השנייה. בסיום עונת 1978/1979 ירדה הקבוצה שוב, לליגה השלישית מהמקום האחרון. בסוף עונת 1980/1981 אף נשרה לליגה הרביעית. לאור הבעיות התקציביות פורקה הקבוצה בעונה שלאחר מכן, ב-15 באוקטובר 1982, לאחר כ-35 שנים של פעילות מאז הקמת מדינת ישראל.
הערות שוליים

↑  י. ב., הפועל נתניה - הפועל כפר יונה 1:1: "בשבת 6 לחודש זה נערכה מגרש הספורטיבי בכפר יונה תחרות ידידותית בכדורגל. שתי הקבוצות הופיעו לראשונה בפומבי לפני קהל רב למדי", דבר, 15 בפברואר 1937
↑  משה נהוראי, כדורגלני הפועל נתניה קיבלו את טופסי השחרור: "לאחר כ-35 שנה חדלה ביום שישי שעבר להתקיים קבוצת הכדורגל של הפועל נתניה", מעריב, 17 באוקטובר 1982
ערך זה הוא קצרמרבנושא כדורגל ישראלי ובנושא מועדוני כדורגל. אתם מוזמנים לתרום לוויקיפדיה ו.